Baroda
గ్రామీణ ప్రాంతాలకు బరోడా బ్యాంకు విస్తరణ
ముంబయి,జూలై 24: బ్యాంక్‌ ఆఫ్‌ బరోడా కస్టమర్‌సేవలో మరిన్ని కొత్త స్కీంలు ప్రారంభించింది. 110వ వ్యవస్థాపక దినోత్సవం సందర్భంగా బ్యాంక్‌ ఆఫ్‌ బరోడా ఇబిజినెస్‌, ప్యాక్‌ను ఎంఎస్‌ఎంఇ కస్టమర్లకోసం ప్రవేశపెట్టింది. ఓవర్‌డ్రాప్డు, డిమాండ్‌లోన్‌, స్వల్పకాలికరుణం, కాంపోజిట్‌లోన్‌ వంటివి ఉన్నాయి. బరోడా ఛాంప్స్‌ సేవింగ్‌ ఖాతాలను కూడా ప్రారంభించింది. 17 ఏళ్లలోపు ఉన్న పిల్లలకు ఈ ఖాతాలను ఏర్పాటుచేస్తోంది. డిజిటల్‌ లావాదేవీల ద్వారా కాగితరహిత లావాదేవీలను ఎక్కువ నిర్వహిస్తూ వ్యక్తిగత రునాలను కూడా డిజిటల్‌ విధా నంలోనే పంపిణీచేస్తోంది. నెట్‌బ్యాంకింగ్‌; మొబైల్‌ బ్యాంకింగ్‌ యాప్స్‌ద్వారా వీటిని వెనువెంటనే బదలా యిస్తున్నది.
కంపెనీలు ఆల్‌ఫ్రెష్‌ సప్లయిమేనేజ్‌ మెంట్‌, లారెన్స్‌డేల్‌ ఆగ్రో ప్రాసెసింగ్‌ వంటి కంపెనీ లతో టైఅప్‌ద్వారా కొత్త రుణఛానళ్లను రైతులకోసం ప్రారంభించామని, కొత్తగా 1000కిపైగా బిజినెస్‌ కరస్పాండెంట్లను నియమించినట్లు వెల్లడించారు. ఆధార్‌సాయంతో పిఒఎస్‌ మెషిన్లు దేశవ్యాప్తంగా వీరికి అందచేసింది. గ్రామీణ బ్యాంకింగ్‌ను మరింతగా విస్తృతం చేసేందుకు బ్యాంకు అదనంగా 10వేల కొత్త పిఒఎస్‌ మెషిన్లను భారతీయ రైల్వేలకోసం ఏర్పాటుచేస్తోంది. బ్యాంకుఛైర్మన్‌ రవి వెంకటేషన్‌, ఎండిసిఇఒ పి.ఎస్‌జయకుమార్‌ తదితరులు బ్యాంకు చేపట్టిన కొత్త కార్యాచరణను మీడియాకు వివరించారు.
బ్యాంకు కొత్తగా బరోడా డేటాకార్డ్‌, నవోద§్‌ు, సెంట్రల్‌కెవైసి రిజిస్ట్రీల సాయంతో నిర్వహణ సామర్ధ్యం పెంచుతోంది. బ్యాంకు కొత్తగా 12ప్రాంతీయ భాషల్లో ఎస్‌ఎంఎస్‌సేవలను ప్రారంభించినట్లు వివరించారు. ఎటిఎంలద్వారా కూడా నిధులు బదలా యింపునకు బ్యాంక్‌ఆఫ్‌ బరోడా కృషిచేస్తున్నట్లు ఎండి వివరించారు. బరోడా ఎంకనెక్ట్‌ప్లస్‌, ప్రస్తుతం సౌదీ అరేబియా, ఫిజి,బ్రిటన్‌, ఉగాండా, న్యూజిలాండ్‌,మారిషస్‌లలో అందుబాటులోకి తెచ్చామన్నారు.